<tai>ᩑᩅᩴ ᨾᩮ ᩈᩩᨲᩴ: ᩑᨠᩴ ᩈᨾᨿᩴ ᨽᨣᩅᩤ</tai><my>ဧဝံ မေ သုတံ: ဧကံ သမယံ ဘဂဝါ</my><roman>Evaṃ me sutaṃ: ekaṃ samayaṃ bhagavā</roman><zh>如是我闻：一时，世尊</zh>
<tai>ᩈᩣᩅᨲ᩠ᨳᩥᨿᩴ ᩅᩥᩉᩁᨲᩥ ᨩᩮᨲᩅᨶᩮ ᩋᨶᩣᨳᨷᩥᨱ᩠ᨯᩥᨠᩔ ᩋᩣᩁᩣᨾᩮ.</tai><my>သာဝတ္ထိယံ ဝိဟရတိ ဇေတဝနေ အနာထပိဏ္ဍိကဿ အာရာမေ.</my><roman>Sāvatthiyaṃ viharati Jetavane anāthapiṇḍikassa ārāme.</roman><zh>住在沙瓦提城揭德林给孤独园。</zh>
<tai>ᨲᨲᩕ ᨡᩮᩣ ᨽᨣᩅᩤ ᨽᩥᨠ᩠ᨡᩪ ᩋᩣᨾᨶᩮ᩠ᨲᩈᩥ — “ᨽᩥᨠ᩠ᨡᩅᩮᩤ”ᨲᩥ.</tai><my>တတြ ခေါ ဘဂဝါ ဘိက္ခူ အာမန္တေသိ — “ဘိက္ခဝေါ”တိ.</my><roman>Tatra kho bhagavā bhikkhū āmantesi — “Bhikkhavo”ti.</roman><zh>于其处，世尊对比库们说：“诸比库。”</zh>
<tai>“ᨽᨴᨶᩮ᩠ᨲ”ᨲᩥ ᨲᩮ ᨽᩥᨠ᩠ᨡᩪ ᨽᨣᩅᨲᩮᩣ ᨷᨧ᩠ᨧᩔᩮᩣᩈᩩᩴ.</tai><my>“ဘဒန္တေ”တိ တေ ဘိက္ခူ ဘဂဝတော ပစ္စဿောသုံ.</my><roman>“Bhadante”ti te bhikkhū bhagavato paccassosuṃ.</roman><zh>那些比库应答世尊：“尊者。”</zh>
<tai>ᨽᨣᩅᩤ ᩑᨲᨴᩅᩮᩤᨧ —</tai><my>ဘဂဝါ ဧတဒဝေါစ —</my><roman>bhagavā etadavoca —</roman><zh>世尊如此说：</zh>
<tai>ᨴᩈᨿᩥᨾᩮ, ᨽᩥᨠ᩠ᨡᩅᩮ, ᨵᨾᩜᩣ ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩣ .</tai><my>ဒသယိမေ, ဘိက္ခဝေ, ဓမ္မာ ပဗ္ဗဇိတေန အဘိဏှံ ပစ္စဝေက္ခိတဗ္ဗာ .</my><roman>Dasayime, bhikkhave, dhammā pabbajitena abhiṇhaṃ paccavekkhitabbā .</roman><zh>比库们，此十种法应被出家人经常地省察。</zh>
<tai>ᨠᨲᨾᩮ ᨴᩈ?</tai><my>ကတမေ ဒသ?</my><roman>Katame dasa?</roman><zh>哪十种呢？</zh>
<tai>‘ ᩅᩮᩅᨱ᩠ᨱᩥᨿᨾ᩠ᩉᩥ ᩋᨩ᩠ᨫᩩᨷᨣᨲᩮᩣ’ ᨲᩥ</tai><my>‘ ဝေဝဏ္ဏိယမှိ အဇ္ဈုပဂတော’ တိ</my><roman>‘ Vevaṇṇiyamhi ajjhupagato’ ti</roman><zh>一、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘我已经舍离美好。’</zh>
<tai>‘ ᨷᩁᨷᨭᩥᨻᨴ᩠ᨵᩤ ᨾᩮ ᨩᩦᩅᩥᨠᩣ’ ᨲᩥ</tai><my>‘ ပရပဋိဗဒ္ဓါ မေ ဇီဝိကာ’ တိ</my><roman>‘ parapaṭibaddhā me jīvikā’ ti</roman><zh>二、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘我的生活依赖他人。’</zh>
<tai>‘ ᩋᨬᩮ᩠ᨬᩣ ᨾᩮ ᩋᩣᨠᨷᩮ᩠ᨷᩣ ᨠᩁᨱᩦᨿᩮᩣ’ ᨲᩥ</tai><my>‘ အညော မေ အာကပ္ပေါ ကရဏီယော’ တိ</my><roman>‘ añño me ākappo karaṇīyo’ ti</roman><zh>三、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘我的行仪举止应[与在家人]不同。’</zh>
<tai>‘ ᨠᨧ᩠ᨧᩥ ᨶᩩ ᨡᩮᩣ ᨾᩮ ᩋᨲ᩠ᨲᩣ ᩈᩦᩃᨲᩮᩣ ᨶ ᩏᨷᩅᨴᨲᩦ’ ᨲᩥ</tai><my>‘ ကစ္စိ နု ခေါ မေ အတ္တာ သီလတော န ဥပဝဒတီ’ တိ</my><roman>‘ kacci nu kho me attā sīlato na upavadatī’ ti</roman><zh>四、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘我是否不会因戒而谴责自己？’</zh>
<tai>‘ ᨠᨧ᩠ᨧᩥ ᨶᩩ ᨡᩮᩣ ᨾᩴ ᩋᨶᩩᩅᩥᨧ᩠ᨧ ᩅᩥᨬ᩠ᨬᩪ ᩈᨻᩕᩉᩜᨧᩣᩁᩦ ᩈᩦᩃᨲᩮᩣ ᨶ ᩏᨷᩅᨴᨶ᩠ᨲᩦ’ ᨲᩥ</tai><my>‘ ကစ္စိ နု ခေါ မံ အနုဝိစ္စ ဝိညူ သဗြဟ္မစာရီ သီလတော န ဥပဝဒန္တီ’ တိ</my><roman>‘ kacci nu kho maṃ anuvicca viññū sabrahmacārī sīlato na upavadantī’ ti</roman><zh>五、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘有智的同梵行者检问后，是否不会因戒而谴责我？’</zh>
<tai>‘ ᩈᨻᩮ᩠ᨻᩉᩥ ᨾᩮ ᨷᩥᨿᩮᩉᩥ ᨾᨶᩣᨷᩮᩉᩥ ᨶᩣᨶᩣᨽᩣᩅᩮᩤ ᩅᩥᨶᩣᨽᩣᩅᩮᩤ’ ᨲᩥ</tai><my>‘ သဗ္ဗေဟိ မေ ပိယေဟိ မနာပေဟိ နာနာဘာဝေါ ဝိနာဘာဝေါ’ တိ</my><roman>‘ sabbehi me piyehi manāpehi nānābhāvo vinābhāvo’ ti</roman><zh>六、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘一切我所喜爱、可意的会分散、别离。’</zh>
<tai>‘ ᨠᨾᩜᩔᨠᩮᩣᨾ᩠ᩉᩥ ᨠᨾᩜᨴᩤᨿᩣᨴᩮᩤ ᨠᨾᩜᨿᩮᩣᨶᩥ ᨠᨾᩜᨻᨶ᩠ᨵᩩ ᨠᨾᩜᨷᨭᩥᩈᩁᨱᩮᩣ,</tai><my>‘ ကမ္မဿကောမှိ ကမ္မဒါယာဒေါ ကမ္မယောနိ ကမ္မဗန္ဓု ကမ္မပဋိသရဏော,</my><roman>‘ kammassakomhi kammadāyādo kammayoni kammabandhu kammapaṭisaraṇo,</roman><zh>七、出家人应当经常地省察：</zh>
<tai>ᨿᩴ ᨠᨾᩜᩴ ᨠᩁᩥᩔᩣᨾᩥ ᨠᩃ᩠ᨿᩋᩣᨱᩴ ᩅᩤ ᨷᩤᨷᨠᩴ ᩅᩤ ᨲᩔ ᨴᩤᨿᩣᨴᩮᩤ ᨽᩅᩥᩔᩣᨾᩦ’</tai><my>ယံ ကမ္မံ ကရိဿာမိ ကလျာဏံ ဝါ ပါပကံ ဝါ တဿ ဒါယာဒေါ ဘဝိဿာမီ’</my><roman>yaṃ kammaṃ karissāmi kalyāṇaṃ vā pāpakaṃ vā tassa dāyādo bhavissāmī’</roman><zh>‘我是业的所有者，业的继承者，以业为起源，以业为亲属，以业为皈依处。</zh>
<tai>ᨲᩥ ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>တိ ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>ti pabbajitena abhiṇhaṃ paccavekkhitabbaṃ;</roman><zh>无论我所造的是善或恶之业，我将是它的继承者。’</zh>
<tai>‘ ᨠᨳᩴᨽᩪᨲᩔ ᨾᩮ ᩁᨲ᩠ᨲᩥᨶ᩠ᨴᩥᩅᩤ ᩅᩦᨲᩥᩅᨲ᩠ᨲᨶ᩠ᨲᩦ’ ᨲᩥ</tai><my>‘ ကထံဘူတဿ မေ ရတ္တိန္ဒိဝါ ဝီတိဝတ္တန္တီ’ တိ</my><roman>‘ kathaṃbhūtassa me rattindivā vītivattantī’ ti</roman><zh>八、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘我是如何度过日日夜夜呢？’</zh>
<tai>‘ ᨠᨧ᩠ᨧᩥ ᨶᩩ ᨡᩮᩣ ᩋᩉᩴ ᩈᩩᨬ᩠ᨬᩣᨣᩤᩁᩮ ᩋᨽᩥᩁᨾᩣᨾᩦ’ ᨲᩥ</tai><my>‘ ကစ္စိ နု ခေါ အဟံ သုညာဂါရေ အဘိရမာမီ’ တိ</my><roman>‘ kacci nu kho ahaṃ suññāgāre abhiramāmī’ ti</roman><zh>九、出家人应当经常地省察：</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ;</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ;</my><roman>pabbajitena abhiṇhaṃ paccavekkhitabbaṃ;</roman><zh>‘我是否乐于空闲处呢？’</zh>
<tai>‘ ᩋᨲ᩠ᨳᩥ ᨶᩩ ᨡᩮᩣ ᨾᩮ ᩏᨲ᩠ᨲᩁᩥ ᨾᨶᩩᩔᨵᨾᩮᩜᩣ ᩋᩃᨾᩁᩥᨿᨬᩣᨱᨴᩔᨶᩅᩥᩈᩮᩈᩮᩣ ᩋᨵᩥᨣᨲᩮᩣ,</tai><my>‘ အတ္ထိ နု ခေါ မေ ဥတ္တရိ မနုဿဓမ္မော အလမရိယဉာဏဒဿနဝိသေသော အဓိဂတော,</my><roman>‘ atthi nu kho me uttari manussadhammo alamariyañāṇadassanaviseso adhigato,</roman><zh>十、出家人应当经常地省察：</zh>
<tai>ᨿᩮᨶᩣᩉᩴ ᨷᨧ᩠ᨨᩥᨾᩮ ᨠᩣᩃᩮ ᩈᨻᩕᩉᩜᨧᩣᩁᩦᩉᩥ ᨷᩩᨭᩛᩮᩣ ᨶ ᨾᩘᨠᩩ ᨽᩅᩥᩔᩣᨾᩦ’ ᨲᩥ</tai><my>ယေနာဟံ ပစ္ဆိမေ ကာလေ သဗြဟ္မစာရီဟိ ပုဋ္ဌော န မင်္ကု ဘဝိဿာမီ’ တိ</my><roman>yenāhaṃ pacchime kāle sabrahmacārīhi puṭṭho na maṅku bhavissāmī’ ti</roman><zh>‘我是否有证得上人法、能为圣者的殊胜智见呢？</zh>
<tai>ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩴ.</tai><my>ပဗ္ဗဇိတေန အဘိဏှံ ပစ္စဝေက္ခိတဗ္ဗံ.</my><roman>pabbajitena abhiṇhaṃ paccavekkhitabbaṃ.</roman><zh>在我最后时刻，当同梵行者们问及时，我将不会羞愧？’</zh>
<tai>ᩍᨾᩮ ᨡᩮᩣ, ᨽᩥᨠ᩠ᨡᩅᩮ, ᨴᩈ ᨵᨾᩜᩣ ᨷᨻ᩠ᨻᨩᩥᨲᩮᨶ ᩋᨽᩥᨱ᩠ᩉᩴ ᨷᨧ᩠ᨧᩅᩮᨠ᩠ᨡᩥᨲᨻ᩠ᨻᩣ’’ ᨲᩥ.</tai><my>ဣမေ ခေါ, ဘိက္ခဝေ, ဒသ ဓမ္မာ ပဗ္ဗဇိတေန အဘိဏှံ ပစ္စဝေက္ခိတဗ္ဗာ’’ တိ.</my><roman>Ime kho, bhikkhave, dasa dhammā pabbajitena abhiṇhaṃ paccavekkhitabbā’’ ti.</roman><zh>诸比库，此十种法乃出家人应当经常地省察。”</zh>
<tai>ᩍᨴᨾᩅᩮᩤᨧ ᨽᨣᩅᩤ. ᩋᨲ᩠ᨲᨾᨶᩣ ᨲᩮ ᨽᩥᨠ᩠ᨡᩪ ᨽᨣᩅᨲᩮᩣ ᨽᩣᩈᩥᨲᩴ ᩋᨽᩥᨶᨶ᩠ᨴᩩᨶ᩠’ᨲᩥ.</tai><my>ဣဒမဝေါစ ဘဂဝါ. အတ္တမနာ တေ ဘိက္ခူ ဘဂဝတော ဘာသိတံ အဘိနန္ဒုန္’တိ.</my><roman>Idamavoca bhagavā. attamanā te bhikkhū bhagavato bhāsitaṃ abhinandun’ti.</roman><zh>世尊如此说。那些比库满意与欢喜世尊之所说。</zh>